text: 300 nye p-pladser - til cykler
  18 juli 2013 kl. 07.46
  Kolding Kommune har har gennem de seneste måneder sat cykelstativer op mange steder i kommunen. Der er skaffet plads til 300 af de to-hjulede køretøjer. Vejdireketoratet har betalt en del af regningen.
  - Kolding er en cykelkommune, og vi vil gerne have flere til at cykle af hensyn til både sundhed og miljø. Blandt de ting, som gør det attraktivt at cykle, er gode parkeringsmuligheder, så de nye cykelstativer kan forhåbentlig være med til at få endnu flere til at tage cyklen, fortæller trafikplanlægger Karina Mortensen.
  
  Del af regningen betalt
  Opsætningen af de mange nye cykelstativer har kostet ca. 300.000 kroner, hvoraf Vejdirektoratet har betalt 40 pct.
  Et af de steder, hvor det hidtil har været svært at finde et sted at parkere cyklen, er Banegårdspladsen i Kolding. Her er der kommet 40 nye P-pladser til de tohjulede.
  - Cykelstativerne er selvfølgelig til glæde for cyklisterne. Men også for andre borgere, der slipper for generne fra de cykler, som tidligere er blevet stillet på må og få, siger Karina Mortensen.
  
  Nøje analyseret
  Kommunen har nøje analyseret, hvor behovet for nye cykelstativer er størst, så investeringen kommer flest mulig til gode. Nogle steder er antallet af P-pladser blevet udvidet som på Banegårdspladsen, andre steder som f.eks. ved Føtex i Kolding er der som noget nyt lavet cykelparkering, mens gamle og nedslidte cykelstativer er blevet udskiftet som f.eks. ved Vamdrup Bibliotek.
  Her er de nye stativer opstillet
  Hejlsminde Havn: 5Christiansfeld Rutebilstation: 30Helligkorsgade, Kolding: 22Søndergade, Kolding: 10Søndergade/Sydbanegade, Kolding: 6Banegårdspladsen, Kolding: 40Vamdrup Bibliotek: 6Låsbybanke, Kolding: 5Jernbanegade/Munkegade, Kolding: 5Kolding Bybusterminal: 16Kolding Rutebilstation: 20Nytorv, Kolding: 41Ågade, Kolding: 20Nicolaj, Kolding: 12Pendlerplads ved Kolding V: 6Pendlerplads ved Lejrskov: 5Diverse busstoppesteder: 53
  
  